Green Party of England and Wales er et britisk politisk parti, der har sine ideologiske rødder i grøn ideologi, grøn socialisme og økologisme. Partiet har eksisteret i sin nuværende form siden 1990, men dets historie går dog helt tilbage til 1972. Siden 2012 har Natalie Bennett været leder af partiet. I 2014 havde partiet et medlemstal på 17.000. Først startede partiet med at omfatte hele Storbritannien, men i løbet af 1990'erne brød partiets organisationer i Skottland og Nordirland ud; i Skotland oprettedes Scottish Green Party. Den største popularitet partiet hidtil har opnået var i slutningen af 1980'erne, da partiet fik 2 millioner stemmer, tilsvarende 15 % af stemmene, ved Europa-Parlamentsvalget i 1989. Partiets to repræsentanter i Europa-Parlamentet samarbejder med Scottish National Party og Plaid Cymru – Party of Wales, indenfor EU-grupperne medlem af Gruppen af De Grønne/Europæiske Frie Alliance. Ved Europa-Parlamentsvalget 2014 i Storbritannien fik partiet 1.136.670 stemmer, hvilket rakte til tre mandater.